Tobovia

Tobovia alebo Toba sú etnická skupina, indiánsky kmeň, v Argentíne, Bolívii a Paraguaji. Sú súčasťou väčšej skupiny pôvodného obyvateľstva v oblasti Gran Chaco, nazývaných Guajkurovia. V roku 2005 žilo v Argentíne 47 951 príslušníkov tejto skupiny v provinciách Chaco, Formosa a Santa Fe.

Sami sa nazývajú „Qom-lik“ čo v ich reči znamená prosto „ľudia“. Názov Toba je z guaraníjčiny a znamená „vysoké čelo“, čo tiež zodpovedá názvu „frentones“, ktorý im dali prví španielski osadníci. To preto, že Tobaovia si vpredu na hlave nakrátko režú, alebo strihajú vlasy na znamenie žiaľu.

Domorodí obyvatelia Južnej Ameriky